turjo4nis/wikipedia-bn-dump-20250701 huggingface dataset:
রাসেল আর্নল্ড

রাসেল প্রেমাকুমারন রাস্টি আর্নল্ড (; জন্ম: ২৫ অক্টোবর, ১৯৭৩) কলম্বোয় জন্মগ্রহণকারী ও তামিল বংশোদ্ভূত শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন তিনি। ‘রাস্টি’ ডাকনামে পরিচিত রাসেল আর্নল্ড মূলতঃ ব্যাটসম্যান হিসেবে খেলেছেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। ঘরোয়া ক্রিকেটে নন্দেস্ক্রিপ্টস দলের প্রতিনিধিত্ব করেন।

খেলোয়াড়ী জীবন 
খেলোয়াড়ী জীবনের শুরুতে উদ্বোধনী ব্যাটসম্যান হিসেবে মাঠে নামলেও পরবর্তীকালে মাঝারিসারির ব্যাটসম্যান হিসেবে পরিচিতি পান। ১৯ এপ্রিল, ১৯৯৭ তারিখে সফরকারী পাকিস্তানের বিপক্ষে তার টেস্ট অভিষেক ঘটে। মার্চ, ১৯৯৯ সালে লাহোরে পাকিস্তানের বিপক্ষে অনুষ্ঠিত টেস্টে নিজস্ব সর্বোচ্চ ১২৩ রানের শতক করেন। একই বছরের ৬ নভেম্বর লাহোরে দক্ষিণ আফ্রিকার বিপক্ষে ওডিআই অভিষেক হয় তার। ডিসেম্বর, ১৯৯৯ সালে জিম্বাবুয়ের বিপক্ষে একদিনের আন্তর্জাতিকে নিজস্ব ১০৩ রান তুলেন। তবে টেস্টের তুলনায় সীমিত ওভারের ক্রিকেটেই অধিক সফলতা পেয়েছেন। ১৯৯৯ সালে এআইডব্লিউএ কাপে অস্ট্রেলিয়ার বিপক্ষে নিজেকে মেলে ধরেন। এছাড়াও তিন নম্বরে ব্যাটিংয়ে নেমে টেস্ট সিরিজেও সফল হন।

২০০৩ সালের ক্রিকেট বিশ্বকাপে দলের ব্যর্থতার পর বেশ কয়েকমাস দলের বাইরে ছিলেন। কিন্তু, ঘরোয়া ক্রিকেটে দূর্দান্ত ক্রীড়াশৈলী প্রদর্শন করে দলে ফিরে আসেন। দলের বিপদের সময় অত্যন্ত শান্ত ও ঠাণ্ডা মাথায় পরিস্থিতি মোকাবেলায় যথেষ্ট ভূমিকা রাখেন। দলীয় সদস্যদের কাছে তিনি নিঃস্বার্থ ক্রিকেটার হিসেবে বিবেচিত হন। ৬ নম্বরেই অধিক সফল হন তিনি। মুত্তিয়া মুরালিধরনের ন্যায় তিনিও তামিল বংশোদ্ভূত মেথডিস্ট খ্রিস্টান।

রোশন মহানামা ও প্রমোদ্যা বিক্রমাসিংহের কাছ থেকে ‘রাস্টি’ ডাকনাম লাভ করেন।

অবসর 
২০০৭ সালের ক্রিকেট বিশ্বকাপ ফাইনাল শেষে এপ্রিল, ২০০৭ সালে দলীয় ম্যানেজার মাইকেল তিসেরা’র মাধ্যমে আনুষ্ঠানিকভাবে আন্তর্জাতিক ক্রিকেট থেকে অবসরের ঘোষণা দেন। এর কারণ হিসেবে সফরজনিত ক্রমবর্ধমান চাপের কথা জানান। অবসর নেয়ার পর সিডনির এ-গ্রেড ক্রিকেটে হর্নসবি ডিস্ট্রিক্ট ক্রিকেট ক্লাবে খেলেন। পাশাপাশি, মেলবোর্ন সুপার কিংসেরও প্রতিনিধিত্ব করেন। এছাড়াও, সিডনির উত্তরে বার্কার কলেজে কোচিং করান।

বর্তমানে তিনি টেলিভিশন ভাষ্যকার হিসেবে জনপ্রিয়তা পেয়েছেন। এছাড়াও আইল্যান্ড ক্রিকেটে সাপ্তাহিকভিত্তিতে লিখে থাকেন। ২০১২ সালে আইফোন অ্যাপে ‘আস্ক রাস্টি’ শিরোনামে অ্যাপ প্রকাশ করেন যাতে তার সমর্থকেরা সরাসরি তাকে প্রশ্ন করতে পারেন।

তথ্যসূত্র

আরও দেখুন 
 অরবিন্দ ডি সিলভা
 নুয়ান কুলাসেকারা
 মারভান আতাপাত্তু
 ২০০৭ ক্রিকেট বিশ্বকাপ ফাইনাল
 ক্রিকেট বিশ্বকাপের পাঁচ-উইকেট প্রাপ্তির তালিকা

বহিঃসংযোগ 
 
 
Russel Arnold's weekly column 

১৯৭৩-এ জন্ম
জীবিত ব্যক্তি
১৯৯৮ কমনওয়েলথ গেমসের ক্রিকেটার
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
আইসিএল বিশ্ব একাদশের ক্রিকেটার
চেন্নাইয়ের (ইন্ডিয়ান ক্রিকেট লিগ) ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
শ্রীলঙ্কান ক্রিকেট ধারাভাষ্যকার
শ্রীলঙ্কান তামিল ব্যক্তি
কলম্বো থেকে আগত ক্রিকেটার
সেন্ট পিটার্স কলেজ, কলম্বোর প্রাক্তন শিক্ষার্থী
শ্রীলঙ্কান খ্রিস্টান
কমনওয়েলথ গেমসে শ্রীলঙ্কার প্রতিযোগী
আহসান রাজা

আহসান রাজা (; জন্ম: ২৯ মে, ১৯৭৪ লাহোর, পাকিস্তান) একজন সাবেক পাকিস্তানি প্রথম-শ্রেণীর ক্রিকেটার যিনি বর্তমানে ক্রিকেট আম্পায়ারের দায়িত্ব পালন করছেন।

খেলোয়াড়ী জীবন 
আহসান রাজা পাকিস্তানি দল যেমন: ফয়সালাবাদ, হাবিব ব্যাংক লিমিটেড, লাহোর ও সারগোধার হয়ে প্রতিনিধিত্ব করেছেন। তিনি ২১টি প্রথম-শ্রেণীর ক্রিকেট এবং ৪টি লিস্ট এ ক্রিকেট খেলেছেন।

আম্পায়ারিং জীবন 
আহসান রাজা আন্তর্জাতিক ক্রিকেট কাউন্সিলের আম্পায়ার ও রেফারিদের আন্তর্জাতিক তালিকা অনুযায়ী পাকিস্তানের মনোনীত তৃতীয় আম্পায়ার। তিনি ২০০৬ সালে একটি প্রথম-শ্রেণীর ক্রিকেটে আম্পায়ারিংয়ের মাধ্যমে আম্পায়ার হিসেবে অভিষিক্ত হন এবং ২০০৯ সালের ফেব্রুয়ারির হিসাব অনুযায়ী ৩৫টি ম্যাচে তিনি আম্পায়ার হিসেবে দায়িত্ব পালন করেছেন। তিনি ২০১২ সালে অপর দুই পাকিস্তানি আম্পায়ার জামীর হায়দার এবং সোজাব রাজা সাথে নিয়ে পাকিস্তান ক্রিকেট বোর্ড (পিসিবি) এর সাথে চুক্তিবদ্ধ হন।

আক্রমণ 

২০০৯ সালের ৩রা মার্চ তারিখে আহসান রাজা লাহোরে অতর্কিত শ্রীলঙ্কা জাতীয় ক্রিকেট দলের উপর আক্রমণের শিকার হয়ে মারাত্মকভাবে আঘাতপ্রাপ্ত হন। তিনি জোড়া গুলিতে আঘাতপ্রাপ্ত হন এবং গুরুতর আহত অবস্থায় লাহোরের একটি হাসপাতালে ভর্তি করা হয়।

আন্তর্জাতিক আম্পায়ারিং পরিসংখ্যান 
২০১২ সালের ২৫ ফেব্রুয়ারি থেকে প্রাপ্ত হিসাব অনুযায়ী:

আরও দেখুন 
 একদিনের আন্তর্জাতিক ক্রিকেট আম্পায়ারদের তালিকা
 টুয়েন্টি২০ আন্তর্জাতিক ক্রিকেট আম্পায়ারদের তালিকা

তথ্যসূত্র

বহিঃসংযোগ 
 
 

পাকিস্তানি ক্রিকেটার
১৯৭৪-এ জন্ম
জীবিত ব্যক্তি
পাকিস্তানি ক্রিকেট আম্পায়ার
পাকিস্তানি একদিনের আন্তর্জাতিক ক্রিকেট আম্পায়ার
পাকিস্তানি টুয়েন্টি২০ আন্তর্জাতিক ক্রিকেট আম্পায়ার
পাঞ্জাবি ব্যক্তি
লাহোর থেকে আগত ক্রিকেটার
পাকিস্তানি টেস্ট ক্রিকেট আম্পায়ার
ফয়সালাবাদের ক্রিকেটার
হাবিব ব্যাংক লিমিটেডের ক্রিকেটার
সারগোদার ক্রিকেটার
লাহোর সিটির ক্রিকেটার
জামীর হায়দার

জামীর হায়দার (; জন্ম: ৩০ সেপ্টেম্বর ১৯৬২, লাহোর) একজন পাকিস্তানি আন্তর্জাতিক ক্রিকেট আম্পায়ার। তিনি ১৯৮০ এর দশকে প্রথম শ্রেণীর ক্রিকেটে প্রতিনিধিত্ব করেছেন। হায়দার ছিলেন একজন ডান-হাতি ব্যাটসম্যান এবং ডান-হাতি অফ-ব্রেক বোলার। এছাড়াও তিনি একজন অতিরিক্ত উইকেট-রক্ষকের দায়িত্বও পালন করেছেন।

প্রাথমিক জীবন এবং শিক্ষা
হায়দার একটি ক্রীড়ামোদি পরিবারে জন্মগ্রহণ করেন। তার পিতা সৈয়দ খাদিম হুসেন পাকিস্তান রেলওয়ের হয়ে হকি খেলেছেন। হায়দার লাহোরের গরহি সাধুর সরকারি মিয়া ইকবাল হোসেন উচ্চ বিদ্যালয় থেকে পড়াশোনা করেন এবং এবং ১৯৭৬ সালে ম্যাট্রিক পাশ করেন। এরপর তিনি লাহোরের ইসলামিয়া কলেজ থেকে স্নাতক সম্পন্ন করেন। ওয়াসিম আকরাম এবং আলিম দার ঐ সময়ে কলেজে অধ্যয়নরত ছিলেন।

আন্তর্জাতিক আম্পায়ারিং জীবন
হায়দার ১৯৯৮ সালে পাকিস্তান ক্রিকেট বোর্ড এর হয়ে ঘরোয়া ক্রিকেট আম্পায়ারিং এর মাধ্যমে তার কর্মজীবন শুরু করেন। তিনি ২০০৬ সালে  পাকিস্তান এবং ওয়েস্ট ইন্ডিজ মধ্যকার অনুষ্ঠিত ওয়ানডেতে আম্পায়ারিং এর মাধ্যমে আন্তর্জাতিক অঙ্গনে আম্পায়ার হিসেবে অভিষিক্ত হন। এরপর তিনি ২০০৮ সালে করাচীর ন্যাশনাল স্টেডিয়ামে অনুষ্ঠিতব্য পাকিস্তান এবং বাংলাদেশ এর মধ্যে ১ম টুয়েন্টি২০ তে আম্পায়ারিং এর মাধ্যমে আন্তর্জাতিক আম্পায়ার হিসেবে আত্মপ্রকাশ করেন। হায়দার ২০১২ সালে তার অপর দুই পাকিস্তানি আম্পায়ার আহসান রাজা এবং সোজাব রাজা সাথে নিয়ে পাকিস্তান ক্রিকেট বোর্ড (পিসিবি) এর সাথে চুক্তিবদ্ধ হন।

আন্তর্জাতিক আম্পায়ারিং পরিসংখ্যান
২০১১ সালের ২০ তারিখের হিসাব অনুযায়ী:

আরও দেখুন
 একদিনের আন্তর্জাতিক ক্রিকেট আম্পায়ারদের তালিকা
 টুয়েন্টি২০ আন্তর্জাতিক ক্রিকেট আম্পায়ারদের তালিকা

তথ্যসূত্র

বহিঃসংযোগ 

১৯৬২-এ জন্ম
জীবিত ব্যক্তি
পাকিস্তানি ক্রিকেট আম্পায়ার
পাকিস্তানি একদিনের আন্তর্জাতিক ক্রিকেট আম্পায়ার
পাকিস্তানি টুয়েন্টি২০ আন্তর্জাতিক ক্রিকেট আম্পায়ার
লাহোর থেকে আগত ক্রিকেটার
ইসলামিয়া কলেজের (লাহোর) প্রাক্তন শিক্ষার্থী
মোহম্মাদ হোসাইন তাবাতাবাঈ

ড. মোহম্মাদ হোসাইন তাবাতাবাঈ () একজন ইসলামী পণ্ডিত ব্যক্তি ও ধর্মীয় ব্যক্তিত্ত্ব। তাকে 'ইসলামের জীবন্ত আশ্চর্য' বলা হয়।

তিনি মাত্র ২ বছর বয়সে কুরআনের ৩০টি আয়াত মুখস্থ ও ব্যাখ্যা করতে পারতেন এবং ৫ বছর বয়সে পুরো কুরআন আত্মস্থ করেন। তিনি ৭ বছর বয়সে কুরআনের প্রতিটি আয়াতের অর্থ ও ব্যাখ্যা করতে পারতেন। বাল্যকালেই তিনি নিজেকে একজন ধর্মীয় নেতা হিসাবে গড়তে চান। বর্তমানে তিনি ইরানের কোম মাদ্রাসায় ইসলামের দর্শণ ও গঠনতন্ত্র নিয়ে পড়াশুনা করছেন।

জন্ম ও বাল্যজীবন

শিক্ষাজীবন

অবদান

উপাধি ও পুরস্কার

তথ্যসূত্র

বহিঃসংযোগ 
 al-islam biography

১৯৯১-এ জন্ম
জীবিত ব্যক্তি
হাশেমীয় ব্যক্তি
নেদারল্যান্ডস জাতীয় মহিলা ক্রিকেট দল

নেদারল্যান্ডস মহিলা ক্রিকেট দল মহিলাদের আন্তর্জাতিক ক্রিকেটে নেদারল্যান্ডসের জাতীয় পর্যায়ে প্রতিনিধিত্বকারী মহিলা ক্রিকেট দল। দেশের পুরুষ ক্রিকেট দল টেস্ট ও একদিনের আন্তর্জাতিকের মর্যাদা লাভ না করলেও লায়নেসেস ডাকনামে পরিচিত মহিলা দলটি এ মর্যাদার অধিকারী। কনিন্কলিকে নেদারল্যান্ডসে ক্রিকেট বন্ড (কেএনসিবি) কর্তৃক দলটি পরিচালিত হচ্ছে। ১৯৬৬ সালে আন্তর্জাতিক ক্রিকেট কাউন্সিলের (আইসিসি) সহযোগী সদস্যপদ লাভ করে।

ইতিহাস 
১৯৩৭ সাল থেকে মহিলাদের আন্তর্জাতিকে অংশ নিচ্ছে দলটি। মহিলাদের ক্রিকেটের ইতিহাসে ইংল্যান্ড সফরের প্রাক্কালে প্রথম অ্যাশেজ সফরের অংশ নেয়ার পূর্বে সফরকারী অস্ট্রেলিয়া মহিলা দলের বিপক্ষে দলটি প্রতিদ্বন্দ্বিতা করে।

দলটি নিয়মিতভাবে পরবর্তী দশকগুলোয় ইংরেজ ক্লাব দলগুলোর বিপক্ষে অংশ নেয়। ১৯৮০-এর দশকের শুরুতে নিয়মিতভাবে আন্তর্জাতিক প্রতিযোগিতায় অংশগ্রহণের কথা ঘোষণা করে।
১৯৮৪ সালে পুরুষ দলের একদিনের আন্তর্জাতিকে অংশগ্রহণের ১২ বছর পূর্বে নিউজিল্যান্ডের বিপক্ষে মহিলা দল অংশ নেয়। খেলায় দলটি ৬৭ রানে পরাজিত হয়। ১৯৮৮ সালে মহিলা ক্রিকেট বিশ্বকাপে প্রথমবার খেলে। প্রতিযোগিতায় তারা সর্বশেষ স্থান অধিকার করে। ১৯৮০-এর দশকের শেষার্ধ্ব থেকে ২০০০-এর দশকের শুরুর দিক পর্যন্ত দলটি শীর্ষস্থানীয় দলরূপে বিবেচিত হতো। ১৯৮৮ থেকে ২০০০ সালের বিশ্বকাপে ধারাবাহিকভাবে চারবার অংশ নেয়। তন্মধ্যে, ১৯৯৩ সালের ক্রিকেট বিশ্বকাপে দলটি পুনরায় নিরাশ করে। এবারো তারা সর্বশেষ স্থানে অবস্থান করে। ১৯৯৭ সালের আসরে তারা কোয়ার্টার-ফাইনাল অবদি পৌঁছে। ২০০০ সাল থেকে ডাচ দল বিশ্বকাপ কিংবা বিশ্ব টুয়েন্টি২০ আসরে খেলার যোগ্যতা অর্জনে সক্ষমতা দেখায়নি। তাস্বত্ত্বেও ২০১১ সালের বিশ্বকাপ বাছাইপর্ব পর্যন্ত দলটির ওডিআই মর্যাদা অক্ষুণ্ন থাকে।

১৯৮৯ সালে প্রথম ইউরোপীয় চ্যাম্পিয়নশীপে তৃতীয়স্থান লাভ করে। ১৯৯০ সালের ইউরোপীয় চ্যাম্পিয়নশীপে পুনরায় তারা তৃতীয়স্থান দখল করে। পরের বছর অবশ্য চতুর্থ স্থান পায়। ১৯৯৫ সালে ইউরোপীয় চ্যাম্পিয়নশীপে তৃতীয়স্থান পায়। ২০০৭ সালে নেদারল্যান্ডস দল প্রথম টেস্ট খেলায় অংশ নেয়। দক্ষিণ আফ্রিকা দলের বিপক্ষে প্রতিদ্বন্দ্বিতা করে তারা। এরফলে তারা আয়ারল্যান্ডের সাথে যৌথভাবে সহযোগী সদস্যরূপে আইসিসির এ স্তরের ক্রিকেটে খেলার সুযোগ পায়।

প্রতিযোগিতায় অংশগ্রহণ

বিশ্বকাপ 

১৯৭৩: অংশগ্রহণ করেনি
১৯৭৮: অংশগ্রহণ করেনি
১৯৮২: অংশগ্রহণ করেনি
১৯৮৮: ৫ম স্থান
১৯৮৮: ৮ম স্থান
১৯৯৭: কোয়ার্টার ফাইনাল
২০০০: ৮ম স্থান
২০০৫: যোগ্যতা লাভ করেনি
২০০৯: যোগ্যতা লাভ করেনি
২০১৩: যোগ্যতা লাভ করেনি

ইউরোপীয় চ্যাম্পিয়নশীপ 
১৯৮৯: ৩য় স্থান
১৯৯০: ৩য় স্থান
১৯৯১: ৪র্থ স্থান
১৯৯৫: ৩য় স্থান
১৯৯৯: ৪র্থ স্থান
২০০১: ৩য় স্থান
২০০৫: ৪র্থ স্থান
২০০৭: ৩য় স্থান
২০০৯: রানার-আপ
২০১০: রানার-আপ
২০১১: চ্যাম্পিয়ন
২০১৪: রানার-আপ

মহিলা বিশ্ব টুয়েন্টি২০
২০০৯: অংশগ্রহণ করেনি
২০১০: অংশগ্রহণ করেনি
২০১২: অংশগ্রহণ করেনি
২০১৪: যোগ্যতা অর্জন করেনি
২০১৬: যোগ্যতা অর্জন করেনি

রেকর্ডসমূহ 
 সর্বোচ্চ দলীয় সংগ্রহ: ৩৭৫/৫ ব জাপান, ২৩ জুলাই, ২০০৩, শাইড্যাম, নেদারল্যান্ডস
 সর্বোচ্চ ব্যক্তিগত রান: ১৪২, পলিন টি বিস্ট ব জাপান, ২৩ জুলাই, ২০০৩, শাইড্যাম, নেদারল্যান্ডস
 ইনিংসে সেরা বোলিং: ৫/২০, সেরালদিন অডল্ফ ব শ্রীলঙ্কা, ৩০ নভেম্বর, ১৯৯৭, আসগিরিয়া স্টেডিয়াম, ক্যান্ডি, শ্রীলঙ্কা

তথ্যসূত্র

আরও দেখুন 
 মহিলাদের ক্রিকেট
 নেদারল্যান্ডস জাতীয় ক্রিকেট দল
 ২০১৬ আইসিসি মহিলা বিশ্ব টুয়েন্টি২০

আন্তর্জাতিক ক্রিকেটে নেদারল্যান্ডস
নেদারল্যান্ডস
মহিলা
নেদারল্যান্ডসে মহিলাদের ক্রিকেট
ক্রিকেট
ক্রিকেট
চন্দ্র শেখর

চন্দ্র শেখর সিং (১ জুলাই ১৯২৭ - ৮ জুলাই ২০০৭) ভারতের একজন প্রখ্যাত রাজনীতিবিদ এবং ভারতের ৮ম প্রধানমন্ত্রী।

আরও দেখুন 
 ভারতের প্রধানমন্ত্রীদের তালিকা

তথ্যসূত্র

অধিক পঠন 
 
 
 "The State As Charade: V.P. Singh, Chandr Shekhar and the Rest" by Arun Shourie, Publisher: South Asia Books

১৯২৭-এ জন্ম
২০০৭-এ মৃত্যু
ভারতের প্রধানমন্ত্রী
ভারতে ক্যান্সারে মৃত্যু
২০শ শতাব্দীর ভারতের প্রধানমন্ত্রী
ষষ্ঠ লোকসভার সদস্য
সপ্তম লোকসভার সদস্য
নবম লোকসভার সদস্য
দশম লোকসভার সদস্য
একাদশ লোকসভার সদস্য
দ্বাদশ লোকসভার সদস্য
ত্রয়োদশ লোকসভার সদস্য
চতুর্দশ লোকসভার সদস্য
ভারতের স্বরাষ্ট্রমন্ত্রী
এলাহাবাদ বিশ্ববিদ্যালয়ের প্রাক্তন শিক্ষার্থী
উত্তরপ্রদেশের রাজ্যসভা সদস্য
প্রজা সমাজতান্ত্রিক দলের রাজনীতিবিদ
জনতা পার্টির রাজনীতিবিদ
উত্তরপ্রদেশের ভারতীয় জাতীয় কংগ্রেসের রাজনীতিবিদ
জনতা দলের রাজনীতিবিদ
সমতা পার্টির রাজনীতিবিদ
উত্তরপ্রদেশের লোকসভা সদস্য
বিশ্বনাথ প্রতাপ সিং

বিশ্বনাথ প্রতাপ সিংহ (২৫ জুন ১৯৩১২৭ নভেম্বর ২০০৮), ভি. পি. সিং নামে পরিচিত, ভারতীয় রাজনীতিবিদ, যিনি ১৯৮৯ থেকে ১৯৯০ পর্যন্ত ভারতের সপ্তম প্রধানমন্ত্রী ছিলেন।

তিনি এলাহাবাদ বিশ্ববিদ্যালয় এবং পুনে বিশ্ববিদ্যালয় থেকে শিক্ষিত ছিলেন। ১৯৬৯ সালে তিনি ভারতীয় জাতীয় কংগ্রেস দলে যোগ দিয়েছিলেন এবং উত্তরপ্রদেশ বিধানসভার সদস্য হিসাবে নির্বাচিত হয়েছিলেন। ১৯৭১ সালে তিনি লোকসভায় সংসদ সদস্য হন। তিনি ১৯৭৬ থেকে ১৯৭৭ সাল পর্যন্ত বাণিজ্যমন্ত্রী হিসাবে দায়িত্ব পালন করেছিলেন। ১৯৮০ সালে তিনি উত্তরপ্রদেশের মুখ্যমন্ত্রী হন এবং ফুলন দেবী গ্যাংয়ের লড়াইয়ের জন্য পরিচিত ছিলেন।

রাজীব গান্ধী মন্ত্রণালয়ে সিংকে অর্থমন্ত্রী এবং প্রতিরক্ষা মন্ত্রিসহ বিভিন্ন মন্ত্রিসভা পদ দেওয়া হয়েছিল। সিংহ ১৯৮৪ থেকে ১৯৮৭ সাল পর্যন্ত রাজ্যসভার নেতাও ছিলেন। প্রতিরক্ষা মন্ত্রীর দায়িত্ব নেওয়ার সময় বোফর্স কেলেঙ্কারী প্রকাশ পায় এবং সিং মন্ত্রিত্ব থেকে পদত্যাগ করেছেন। ১৯৮৮ সালে তিনি জনতা পার্টির বিভিন্ন দলকে একত্রিত করে জনতা দল দল গঠন করেন। ১৯৮৯ সালের নির্বাচনে, জাতীয় মোর্চা বিজেপির সমর্থন নিয়ে সরকার গঠন করে এবং সিং ভারতের ৮ তম প্রধানমন্ত্রী হন।

প্রধানমন্ত্রী থাকাকালীন তিনি ভারতের পশ্চাৎপদ জাতিদের জন্য মন্ডল কমিশন রিপোর্ট কার্যকর করেছিলেন, যা এই আইনটির বিরুদ্ধে বড় ধরনের প্রতিবাদের দিকে পরিচালিত করে। তিনি ১৯৮৯ সালে ষাট-দ্বিতীয় সংশোধনী এবং এসসি ও এসটি আইন প্রয়োগ করেছিলেন। তার মেয়াদে রুবাইয়া সৈয়দের অপহরণ ঘটেছিল এবং এই ভিত্তিতে সন্ত্রাসীদের মুক্তি দেওয়া হয়েছিল। সেখানে তার মেয়াদে ১৯৯০ সালে কাশ্মীর উপত্যকা থেকে কাশ্মীরি হিন্দুদের কুখ্যাত যাত্রা শুরু হয়েছিল। এরপরেই রিলায়েন্স গ্রুপের সাথে সিংহের ঝামেলা হয়।

১৯৯১ সালের নির্বাচনে সিংহ জাতীয় ফ্রন্টের প্রধানমন্ত্রীর প্রার্থী ছিলেন, তবে পরাজিত হন। ১৯৯১ সালে তিনি বাবরি মসজিদ ধ্বংসের বিরুদ্ধে বক্তব্য রেখেছিলেন। ১৯৯৬ সালের পরে সিং রাজনৈতিক পদ থেকে অবসর গ্রহণ করেন, তবে একজন সরকারি ব্যক্তিত্ব এবং রাজনৈতিক সমালোচক হিসাবে অবিরত রয়েছেন। ১৯৯৮ সালে তিনি অস্থি মজ্জা ক্যান্সারে আক্রান্ত হয়েছিলেন এবং ২০০৩ সালে ক্যান্সারটি ক্ষমা না হওয়া পর্যন্ত প্রকাশ্য উপস্থিতি বন্ধ করেছিলেন। কিডনি অসুখে তিনি ২৭ নভেম্বর ২০০৮ সালে ৭৭ বছর বয়সে মারা যান এবং রাষ্ট্রীয় সম্মানে ভূষিত হন।

আরও দেখুন 
 ভারতের প্রধানমন্ত্রীদের তালিকা

তথ্যসূত্র

বহি:সংযোগ 

১৯৩১-এ জন্ম
২০০৮-এ মৃত্যু
ভারতের প্রধানমন্ত্রী
জনতা দলের রাজনীতিবিদ
ভারতে ক্যান্সারে মৃত্যু
ফার্গুসন কলেজের প্রাক্তন শিক্ষার্থী
২০শ শতাব্দীর ভারতের প্রধানমন্ত্রী
পঞ্চম লোকসভার সদস্য
সপ্তম লোকসভার সদস্য
অষ্টম লোকসভার সদস্য
নবম লোকসভার সদস্য
দশম লোকসভার সদস্য
উত্তরপ্রদেশের মুখ্যমন্ত্রী
ভারতীয় জাতীয় কংগ্রেসের মুখ্যমন্ত্রী
ভারতের বাণিজ্য ও শিল্পমন্ত্রী
ভারতের শিক্ষামন্ত্রী
ভারতের অর্থমন্ত্রী
ভারতীয় হিন্দু
ভারতীয় রাজনৈতিক দলের প্রতিষ্ঠাতা
ভারতীয় সমাজতন্ত্রী
উত্তরপ্রদেশের লোকসভা সদস্য
কর্পোরেট বিষয়ক মন্ত্রী
ভারতের বিদেশমন্ত্রী
উত্তরপ্রদেশের রাজ্যসভা সদস্য
সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
বিশ্ববিদ্যালয় ও মহাবিদ্যালয়ের প্রতিষ্ঠাতা
এলাহাবাদ বিশ্ববিদ্যালয়ের প্রাক্তন শিক্ষার্থী
উত্তরপ্রদেশ বিধানসভার সদস্য ১৯৮০-১৯৮৫
এলাহাবাদের রাজনীতিবিদ
উত্তরপ্রদেশের ভারতীয় জাতীয় কংগ্রেসের রাজনীতিবিদ
চৌধুরী চরণ সিং

চৌধুরী চরণ সিং (২৩ ডিসেম্বর ১৯০২ - ২৯ মে ১৯৮৭) একজন ভারতীয় রাজনীতিবিদ এবং ভারতের ৫ম  প্রধানমন্ত্রী।

ভারতের সাধারণ নির্বাচন, ১৯৭৭
জয়প্রকাশ নারায়ণের প্রচেস্টায় ভারতীয় লোকদলের নেতৃত্বে ইন্দিরা বিরোধী বিভিন্ন রাজনৈতিক দল মিলে গঠন করা জনতা মোর্চা ২৯৮টি আসন লাভ করেছিল। সেই সুবাদে মোর্চার প্রবীণ নেতা হিসেবে তিনি উপ -মুখ্যমন্ত্রী ও স্বরাষ্ট্র মন্ত্রী হিসেবে মনোনীত হন।

বিতর্কিত সিদ্ধান্ত
১৯৭৭ সালেই আয়কর বিভাগের জন্য আজকের মতো ‘প্যান’ নির্ভর করপ্রদান পদ্ধতি তৈরি করেছিল টাটা কন্‌সাল্টেন্সি সার্ভিসেস (টিসিএস)। কিন্তু, চরণ সিংয়ের তখন তা পছন্দ হয়নি। নয়া পদ্ধতিতে অভিভূত হয়ে সংস্থাকে (টিসিএস) আয়করপ্রদানের পুরো প্রক্রিয়া কম্পিউটারচালিত করার বরাত দেওয়া হয়েছিল। কিন্তু চরণ সিং জানিয়ে দিয়েছিলেন, অর্থমন্ত্রকে কোন কম্পিউটারের ব্যবহার হবে না। কারণ সেই পদক্ষেপ বেকারত্ব তৈরি করতে পারে।

পুস্তকাবলী 
 Co-Operative Farming X-rayed (1959)
 Economic Nightmares of India: Its Cause and Cure (1981)
 India's Economic Policy - The Gandhian Blueprint (1978)

আরও দেখুন 
 ভারতের প্রধানমন্ত্রীদের তালিকা

টীকা

তথ্যসূত্র

বহিঃসংযোগ 

জাট
জনতা পার্টির রাজনীতিবিদ
১৯০২-এ জন্ম
১৯৮৭-এ মৃত্যু
ভারতের প্রধানমন্ত্রী
ভারতের উপপ্রধানমন্ত্রী
ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী
ভারতীয় লোকদলের রাজনীতিবিদ
২০শ শতাব্দীর ভারতের প্রধানমন্ত্রী
ভারতীয় হিন্দু
উত্তরপ্রদেশের মুখ্যমন্ত্রী
উত্তরপ্রদেশের ভারতীয় জাতীয় কংগ্রেসের রাজনীতিবিদ
ষষ্ঠ লোকসভার সদস্য
সপ্তম লোকসভার সদস্য
অষ্টম লোকসভার সদস্য
উত্তরপ্রদেশ বিধানসভার সদস্য ১৯৬৭-১৯৬৯
উত্তরপ্রদেশের লোকসভা সদস্য
জরুরী অবস্থার (ভারত) সময়ে ভারতীয় কারারুদ্ধ
ভারতের স্বরাষ্ট্রমন্ত্রী
ভারতের অর্থমন্ত্রী
কর্পোরেট বিষয়ক মন্ত্রী
মোরারজী দেসাই

মোরারজী দেশাই (২৯ ফেব্রুয়ারি ১৮৯৬ - ১০ এপ্রিল ১৯৯৬) ভারতের প্রখ্যাত রাজনীতিবিদ এবং ৪র্থ প্রধানমন্ত্রী।

ভারতের প্রধানমন্ত্রীত্ব (১৯৭৭ - ১৯৭৯)
ইন্দিরা গান্ধী যখন জরুরি অবস্থা তুলে নেন , তারপর সাধারণ নির্বাচন অনুষ্ঠিত হয় । জনতা পার্টি তাতে বিজয়ী হয় এবং মোরারজী দেসাই প্রধানমন্ত্রী হন ।

অবসর এবং মৃত্যু
১৯৭৯ সালে রাজ নারায়ন এবং চৌধুরী চরণ সিং জনতা পার্টি থেকে বেরিয়ে যান , এর ফলস্বরূপ  মোরারজী দেসাই-কে পদত্যাগ করতে হয় এবং ৮৩ বছর বয়সে রাজনীতি থেকে অবসর গ্রহণ করতে হয় । সরকার পতনের কারণ হিসেবে রাজ নারায়ন এবং চৌধুরী চরণ সিং সহ অন্য বামপন্থী সদস্য যেমন মধু লিমায়ে , কৃষান কান্ত এবং জর্জ ফার্নান্দেস দের দাবী ছিল যে জনতা পার্টির কোন সদস্য একযোগে একটি বিকল্প সামাজিক বা রাজনৈতিক সংগঠনের সদস্য হতে পারবেন না । " দ্বৈত সদস্যপদ " উপর এই আক্রমণ বিশেষভাবে জনতা পার্টি সদস্যরা যারা জন সংঘের এবং জন সংঘের মতাদর্শিক পথপ্রদর্শক রাষ্ট্রীয় স্বয়ংসেবক সংঘের সদস্য ছিলেন ।

আরও দেখুন 
 ভারতের প্রধানমন্ত্রীদের তালিকা

তথ্যসূত্র

বহিঃসংযোগ 

জনতা পার্টির রাজনীতিবিদ
১৮৯৬-এ জন্ম
১৯৯৫-এ মৃত্যু
ভারতের প্রধানমন্ত্রী
ভারতের উপপ্রধানমন্ত্রী
২০শ শতাব্দীর ভারতের প্রধানমন্ত্রী
দ্বিতীয় লোকসভার সদস্য
তৃতীয় লোকসভার সদস্য
চতুর্থ লোকসভার সদস্য
পঞ্চম লোকসভার সদস্য
ষষ্ঠ লোকসভার সদস্য
গুজরাতি ব্যক্তি
ভারতরত্ন প্রাপক
ভারতীয় হিন্দু
গান্ধীবাদী
গুজরাতের ভারতীয় জাতীয় কংগ্রেসের রাজনীতিবিদ
গুজরাতের লোকসভা সদস্য
জরুরী অবস্থার (ভারত) সময়ে ভারতীয় কারারুদ্ধ
ভারতীয় জাতীয় কংগ্রেসের মুখ্যমন্ত্রী
ভারতের স্বরাষ্ট্রমন্ত্রী
ভারতের অর্থমন্ত্রী
কর্পোরেট বিষয়ক মন্ত্রী
ভারতের বাণিজ্য ও শিল্পমন্ত্রী
তাপিশ্রী

তাপিশ্রী () মূলত বস্ত্র শিল্পের একটি রূপ, ঐতিহ্যগতভাবে উল্লম্ব তাঁতে বোনা হয়ে থাকে। তবে, এটি সমতল তাঁতেও বোনা যেতে পারে। এটা বিজড়িত সুতার দুইটি সেটের সমন্বয়ে গঠিত হয়, যা দৈর্ঘ্য সমান্তরালভাবে চলমান (যাকে টানা বলে) এবং প্রস্থে সমান্তরাল (যাকে weft বলে)।

তথ্যসূত্র

পাদটীকা

গ্রন্থপঞ্জি
Campbell, Thomas P. Henry VIII and the Art of Majesty: Tapestries at the Tudor Court, Yale University Press, 2007, 
Russell, Carol K. Tapestry Handbook. The Next Generation, Schiffer Publ. Ltd., Atglen, PA. 2007, 
Embroidery and Tapestry Weaving, by Grace Christie, 1912, from Project Gutenberg. Technical handbook.
Olson, Rebecca. Arras Hanging: The Textile That Determined Early Modern Literature and Drama, University of Delaware Press, 2013,

বহিঃসংযোগ

 Jagiellonian Tapestries পোলিশ তাপিশ্রী জাদুঘর
 Tapestry , শিল্পের একটি বিশ্ব ইতিহাস
 Pictures from a contemporary mill, showing tapestries being woven on looms with Jacquard heads
 Goblan Ammar Arabic/Islamic tapestry art.
 Art Italian jacquard tapestry

তাঁতশিল্প
তন্তুবয়ন
সুধীর পাল্‌সানে

সুধীর পাল্‌সানে একজন ভারতীয় চিত্রগ্রাহক। তিনি ওড়িয়া, হিন্দি, মারাঠি, বাংলা, জার্মান সহ বিভিন্ন ভাষার চলচ্চিত্রে চিত্রগ্রাহক হিসেবে কাজ করেছেন। তিনি মূলত প্রামাণ্যচিত্র এবং ফিচার চলচ্চিত্রে চিত্রগ্রহণের কাজ করেছেন। ২০১০ সালে মারাঠি দ্য ওয়েল চলচ্চিত্র জন্য পুনে আন্তর্জাতিক চলচ্চিত্র উৎসবে এবং জি গৌরভ পুরস্কারে শ্রেষ্ঠ চিত্রগ্রাহকের খেতাব জেতেন। এছাড়াও বিভিন্ন জাতীয় এবং আন্তর্জাতিক পুরস্কার অর্জন করেছেন।

প্রাথমিক জীবন 
পাল্‌সানে ১৯৮৯ সালে ফিল্ম অ্যান্ড টিলিভিশন ইনিস্টিটিউট অব ইন্ডিয়া থেকে স্নাতক সম্পন্ন করেন।

চলচ্চিত্র তালিকা

তথ্যসূত্র

বহিঃসংযোগ 

জীবিত ব্যক্তি
নৌকাডুবি

নৌকাডুবি বিশ্বকবি রবীন্দ্রনাথ ঠাকুর রচিত একটি সামাজিক উপন্যাস। উপন্যাসটি ১৩১০-১১ বঙ্গাব্দে বঙ্গদর্শন  পত্রিকায় প্রকাশিত হয়। নৌকাডুবি উপন্যাসটি লেখা হয়েছে জটিল পারিবারিক সমস্যাগুলিকে কেন্দ্র করে।

চরিত্রসমূহ 
নৌকাডুবি উপন্যাসের মূল চরিত্রগুলো হচ্ছে-
 রমেশ
 হেমনলিনী
 কমলা
 নলিনাক্ষ
 অন্নদাবাবু
 যোগেন্দ্র
 অক্ষয়
 চক্রবর্তী খুড়ো
 শৈলজ
 ক্ষেমংকরী
 উমেশ

চলচ্চিত্র, নাটক ও টিভি অভিযোজন 
 নৌকা ডুবি (চলচ্চিত্র)
 ঘুংঘট (১৯৬০-এর চলচ্চিত্র)
 মিলন (১৯৪৬-এর চলচ্চিত্র)

আরো দেখুন 
 নৌকাডুবি (চলচ্চিত্র)
 রবীন্দ্রনাথ ঠাকুর
 রবীন্দ্রনাথ ঠাকুরের সৃষ্টিকর্ম

তথ্যসূত্র

বহিঃসংযোগ 
 http://rabindra-rachanabali.nltr.org/node/951
 https://www.goodreads.com/book/show/23110390
 http://bichitra.jdvu.ac.in/bibliography/bengali_fiction_table_bn.php

রবীন্দ্রনাথ ঠাকুরের উপন্যাস
বাংলা ভাষার ভারতীয় উপন্যাস
বাংলা ভাষার উপন্যাস
ভারতীয় উপন্যাস
১৯০৬-এর উপন্যাস
চলচ্চিত্রে গৃহীত ভারতীয় উপন্যাস
ইউনাইটেড কলেজ অব এভিয়েশন, সায়েন্স এ্যান্ড ম্যানেজমেন্ট

ইউনাইটেড কলেজ অব এভিয়েশন, সায়েন্স এন্ড ম্যানেজমেন্ট হল রাজধানী ঢাকায় উত্তরা রোড এ অবস্থিত বাংলাদেশের এভিয়েশন কলেজগুলোর মধ্যে একটি। এটি ২০০৯ সালে প্রতিষ্ঠিত হয়। এটি ঢাকার অন্যতম কলেজ। কলেজটি ওমর-সুলতান ফাউন্ডেশন কর্তৃক পরিচালিত হয়।

অবস্থান 
ঢাকা শহরের উত্তরা ৩নং সেক্টরের ৪নং সড়কের ১৬নং বাড়িতে অবস্থিত।

শিক্ষা ব্যবস্থা 
জাতীয় বিশ্ববিদ্যালয়ের অধিভুক্ত অন্যতম এই কলেজটিতে বিভিন্ন উচ্চতর বিভাগে শিক্ষা প্রদান করা হয়। এছাড়াও এভিয়েশন ম্যানেজমেন্ট, কেবিন-ক্রু, ই-টিকেটিং ও আইটি বিষয়ক কিছু শর্ট কোর্স রয়েছে।

বিভাগ 
 বি এস সি ইন বিমান প্রকৌশল ইঞ্জিনিয়ারিং
 বি এস সি ইন কম্পিউটার প্রকৌশল ইঞ্জিনিয়ারিং
 বিবিএ ইন এভিয়েশন ম্যানেজমেন্ট
 লেভেল-৬ ইন বিমান প্রকৌশল ইঞ্জিনিয়ারিং
 হাইয়ার ন্যাশনাল ডিপ্লোমা ইন বিমান প্রকৌশল ইঞ্জিনিয়ারিং
 ন্যাশনাল ডিপ্লোমা ইন বিমান প্রকৌশল ইঞ্জিনিয়ারিং
 হাইয়ার ন্যাশনাল ডিপ্লোমা ইন ব্যবসায় শিক্ষা

শর্ট কোর্সসমূহ 
 এভিয়েশন ম্যানেজমেন্ট
 কেবিন-ক্রু
 ই-টিকেটিং
 আইটি প্রফেশনাল কোর্স

প্রফেশনাল কোর্সসমূহ 
 পাইলট কোর্স
 Easa part-66 লাইসেন্স পরীক্ষা

তথ্যসূত্র

বহিঃসংযোগ 
 ইউনাইটেড কলেজ অব এভিয়েশন সায়েন্স এ্যান্ড ম্যানেজমেন্ট অফিসিয়াল ওয়েবসাইট

২০০৯-এ প্রতিষ্ঠিত শিক্ষাপ্রতিষ্ঠান
ঢাকা জেলার মহাবিদ্যালয়
বাংলাদেশের এভিয়েশন শিক্ষাপ্রতিষ্ঠান
ঢাকার কারিগরী শিক্ষাপ্রতিষ্ঠান
ওমর শরিফ

ওমর শরিফ (, ) ওরফে মাইকেল দিমিত্রি শেলুব (; ১০ এপ্রিল ১৯৩২– ১০ জুলাই ২০১৫) একজন মিশরীয় অভিনেতা। তার বেশকিছু বিখ্যাত চলচ্চিত্রের মধ্যে রয়েছে লরেন্স অব অ্যারাবিয়া (১৯৬২), ডক্টর ঝিভাগো (১৯৬৫), ম্যাকেনাস গোল্ড (১৯৬৯) আর ফানি গার্ল (১৯৬৮)। একাডেমি পুরস্কারের জন্য তিনি একবার মনোনীত হয়েছিলেন। তিনবার তিনি গোল্ডেন গ্লোব ও একবার সেজার পুরস্কারে ভূষিত হয়েছেন।

তথ্যসূত্র

বহিঃসংযোগ 

 
 
 
 

১৯৩২-এ জন্ম
২০১৫-এ মৃত্যু
২০শ শতাব্দীর মিশরীয় অভিনেতা
২১শ শতাব্দীর মিশরীয় অভিনেতা
মিশরীয় চলচ্চিত্র অভিনেতা
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
শ্রেষ্ঠ অভিনেতা বিভাগে সেজার পুরস্কার বিজয়ী
আলেকজান্দ্রিয়ার ব্যক্তি
কায়রোর ব্যক্তি
হামলার দায়ে দোষী সাব্যস্ত ব্যক্তি
গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
কায়রো বিশ্ববিদ্যালয়ের প্রাক্তন শিক্ষার্থী
মিশরীয় মুসলিম
আলঝেইমার রোগ থেকে মৃত্যু
পাকিস্তান জাতীয় অনূর্ধ্ব-১৯ ক্রিকেট দল

পাকিস্তান জাতীয় অনূর্ধ্ব-১৯ ক্রিকেট দল হল দুইবার (২০০৪ ও ২০০৬) সালের অনূর্ধ্ব-১৯ পর্যায়ের ক্রিকেট বিশ্বকাপ বিজয়ী। তারা সাম্প্রতিক ২০১৪ সালের অনূর্ধ্ব-১৯ ক্রিকেট বিশ্বকাপ শেষ করেছেন এবং দক্ষিণ আফ্রিকার কাছে হেরে ২য় স্থান অধিকার করেন।

বর্তমান দল
 গহর হাফিজ (ক্যাপ.)
 মুহাম্মদ আসাদ
 সাইফ আলী
 সাইফ বাদার
 সামিন গুল
 সালমান ফায়েজ
 শাদাব খান
 হাসান খান
 ইরফান লিয়াকত
 হাসান মহসিন
 উমর মাসুদ
 জিশান মালিক
 আরসাল শেখ
 আহমাদ শফিক
 মোহাম্মদ উমর

কোচ:
মুহাম্মদ মাসরুর

অনূর্ধ্ব-১৯ বিশ্বকাপে সাফল্য

অনূর্ধ্ব-১৯ এশিয়া কাপ সাফল্য

২০০৪
পাকিস্তান ২০০৪ সালে বাংলাদেশের ঢাকায় অনুষ্ঠিতব্য আইসিসি অনূর্ধ্ব-১৯ ক্রিকেট বিশ্বকাপ ফাইনালে ওয়েস্ট ইন্ডিজ পরাজিত করে বিজয়ী হওয়ার গৌরব অর্জন করেন। এটিই ছিল পাকিস্তান অনূর্ধ্ব-১৯ ক্রিকেট দলের প্রথম শিরোপা জয়। খালিদ লতিফের নেতৃত্বে উক্ত খেলায় ওয়েস্ট ইন্ডিজকে ২৫ রানে পরাজিত করে।

২০০৬
এরপর ২০০৬ সালে শ্রীলঙ্কার কলম্বোয় অনুষ্ঠিতব্য আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় ফাইনালে ভারতকে হারিয়ে দ্বিতীয় বারের মত শিরোপা অর্জন করতে সামর্থ্য হয়। উক্ত লো স্কোরিং ম্যাচে পাকিস্তান ১০৯ রান করেন এবং ভারত রান তাড়া করতে নেমে মাত্র ৭১ রানে থেমে যায়।

তথ্যসূত্র

বহিঃসংযোগ 

পাকিস্তানের ক্রিকেট দল
অনূর্ধ্ব-১৯ ক্রিকেট দল
পাকিস্তানের জাতীয় পুরুষ ক্রীড়া দল
আন্তর্জাতিক ক্রিকেটে পাকিস্তান